บาทเปิด 29.25/27 แนวโน้มแข็งค่า
ธนาคารกรุงศรีอยุธยา รายงาน เงินบาทเปิด 29.25/27 แนวโน้มแข็งค่า หลังญี่ปุ่นเพิ่มมาตรการกระตุ้นเศรษฐกิจ
5 เม.ย. 2556

ธนาคารกรุงศรีอยุธยา รายงาน เงินบาทเปิด 29.25/27 แนวโน้มแข็งค่า หลังญี่ปุ่นเพิ่มมาตรการกระตุ้นเศรษฐกิจ
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 29.25/27 บาท/ดอลลาร์ แข็งค่าขึ้นจากเมื่อเย็นวานนี้ที่ปิดตลาดที่ระดับ 29.35/36 บาท/ดอลลาร์
แนวโน้มเงินบาทวันนี้มีโอกาสกลับมาแข็งค่า หลังจากที่ธนาคารกลางญี่ปุ่นประกาศเพิ่มขนาดมาตรการกระตุ้นเศรษฐกิจ ซึ่งอาจจะมีผลให้มีเม็ดเงินเข้ามาลงทุนในตลาดในประเทศเพิ่มขึ้น
"แนวโน้มวันนี้บาทน่าจะแข็งค่า จากปัจจัยเรื่องเงินเยนเป็นสำคัญหลังที่มีการประกาศว่าจะ trade เงินเข้าระบบเศรษฐกิจ ส่วนปัจจัยอื่นที่ธนาคารกลางยุโรป และธนาคารกลางอังกฤษคงอัตราดอกเบี้ย ก็ไม่ค่อยมีผลต่ออะไรมาก ตลาดน่าจะตอบรับกับข่าวค่าเงินเยนมากกว่า" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 29.25-29.35 บาท/ดอลลาร์